**Tudalen 274**

**Cofnodion cyfarfod y Cyngor Cymuned a gynhaliwyd yn y Ganolfan Gymuned ar 30 Hydref, 2024.**

**YN BRESENNOL** – Y Cynghorwyr Andy Mitchelmore (Cadeirydd), Iona Pierce, Huw Jones, Paul Evans ac Ian Jones ynghyd â’r Clerc (John Roberts).

**1. YMDDIHEURIADAU** – Y Cynghorwyr Bryan Jones, Kevin Shenton a David Taylor. 2. **DATGAN BUDDIANNAU** – nid oedd buddiannau i’w datgan.

**3**. **COFNODION** – Cyflwynwyd cofnodion y cyfarfod a gynhaliwyd ar 25 Medi, 2024 a chadarnhawyd eu bod yn gywir.

**MATERION YN CODI O’R COFNODION**

**4. Symiau Gohiriedig Sir Ddinbych –** Soniwyd eto fod swm o £11,370.95 ar gael o hyd i’w wario yn ardal Cyngor Cymuned Llangynhafal.

Fel y soniwyd yn y cyfarfod diwethaf, cafwyd nifer o awgrymiadau gan bobl leol, gan gynnwys darparu lle/offer chwarae i blant yn y gymuned. Yn y cyswllt hwn, cytunwyd i godi’r mater gyda llywodraethwyr yr ysgol a holi a fyddai’n bosibl gosod offer chwarae ar gae chwarae’r ysgol, gan mai hwn oedd yr unig ddarn o dir a oedd ar gael i’r gymuned ei ddefnyddio.

**5. Gardd y Gymuned ym Maes Hafal, Gellifor** –roedd angen biniau gwyrdd ar gyfer gwastraff o’r ardd a chytunwyd i godi’r mater gyda Chyngor Sir Ddinbych. . **6. Hysbysfyrddau newydd yn y gymuned** – soniwyd yn y cyfarfod diwethaf fod cwmni sy’n arbenigo mewn cynhyrchu hysbysfyrddau derw wedi anfon amcangyfrif ar gyfer hysbysfyrddau a physt a socedi, sef £1491.00, ac roedd yr aelodau’n teimlo bod y pris hwn braidd yn uchel. Roedd amcangyfrif arall wedi dod i law gan grefftwr lleol, sef £918.00 ac roedd contractiwr arall am anfon amcangyfrif arall. Cytunwyd i drafod y mater ymhellach yn y cyfarfod nesaf.

**7. Gosod plac arbennig yn Hendrerwydd i nodi lleoliad Hendrerwydd Uchaf (ffermdy o’r unfed ganrif ar bymtheg) a gafodd ei symud i Amgueddfa Sain Ffagan, Caerdydd** – yn dilyn gwaith paratoadol gan y Cynghorydd Iona Pierce, cytunwyd ar y geiriad ar gyfer y plac, sef: “Yn y cae cyfagos i’r plac hwn, safai Hendre’r Ywydd Uchaf, enghraifft o dŷ hir Cymreig traddodiadol yn dyddio o 1470 -1500. Roedd lle i gadw gwartheg yn un pen a lle i’r teulu fyw yn y pen arall. Roedd hefyd yn enghraifft dda o adeiladwaith ‘nenfforch.’ Cafodd yr

**TUDALEN 275**

adeilad ei ddatgymalu ym 1954 a’i ailgodi yn Amgueddfa Werin Genedlaethol Sain Ffagan, Caerdydd. Mae yno o hyd i bawb ei weld.”

**8. Meinciau yn y gymuned** – fel y cytunwyd yn y cyfarfod diwethaf, roedd contractiwr lleol wedi archwilio rhai o’r meinciau a byddai’n trefnu i anfon amcangyfrif am y gwaith o’u trwsio.

**9. Materion priffyrdd** – **(i) Cyflwr gwael y ffyrdd** – roedd tyllau yn y ffyrdd yn dal yn broblem yn enwedig yn Seler, Llangynhafal ac ar hyd Hwylfa Fain, Llanychan. Cytunwyd i gyfeirio’r rhain at yr adran Briffyrdd.

**(ii) Hwylfa Fain, Llanychan – Arwydd “Dim Lorïau”** – fel y soniwyd yn y cyfarfod diwethaf, roedd angen gosod arwyddion mwy ar waelod Hwylfa Fain. Roedd y mater wedi’i gyfeirio at yr adran Briffyrdd ond nid oedd ateb wedi dod i law hyd yma.

**(iii) Troadau Plas yn Rhos**  - fel y cytunwyd yn flaenorol, gofynnwyd i’r adran Briffyrdd beintio llinell wen yng nghanol y ffordd yn y lleoliad hwn, er diogelwch. Nid oedd ateb wedi dod i law hyd yma.

**(iv) Gwrychoedd wedi gordyfu** – roedd yr adran Briffyrdd wedi cael gwybod am yr angen i dorri gwrychoedd yn yr ardal.

**10. Llwybrau troed** – roedd baw ci yn dal yn broblem. Roedd y Cynghorydd Kevin Shenton yn sôn am hyn ar safle Facebook y Gymuned.

**11. Y ffordd fynydd y tu hwnt i Eglwys Llangynhafal** - gofynnwyd am gyfarfod safle gyda swyddogion o’r Adran Briffyrdd i drafod cyflwr y ffordd. Rodd yr adran Briffyrdd wedi cysylltu i ddweud eu bod wrthi’n ystyried sut i wella wyneb y ffordd ond prinder arian oedd y prif rwystr yn y cyswllt hwn. Oherwydd hynny, nid oeddent mewn sefyllfa i fwrw ymlaen â’r gwaith ar hyn o bryd.

**12. Coeden Nadolig yn Hendrerwydd yn 2024** - roedd llun camera o leoliad arfaethedig y goeden wedi’i gymryd a’i anfon at yr adran Briffyrdd, i’w gymeradwyo. Wrth ymateb, dywedodd yr adran Briffyrdd nad oedd ganddynt unrhyw wrthwynebiad i’r lleoliad arfaethedig ar yr amod nad oedd yn effeithio ar ddiogelwch ar y ffordd. Fodd bynnag, byddai angen iddynt weld manylion yr asesiad risg a’r datganiad o ddull mewn perthynas â’r gwaith perthnasol.

**TUDALEN 276**

Yn y cyswllt hwn, dywedodd y Cynghorydd Ian Jones fod gwahanol opsiynau wedi’u hystyried a’r cynnig oedd prynu bloc lego concrid, wedi’i wneud yn arbennig, hefo twll yn y canol ar gyfer coeden 8 troedfedd a goleuadau solar. Byddai’r goeden yn cael ei gosod yn ddigon pell oddi wrth y ffordd a byddai’r gwaith yn cael ei wneud gan wirfoddolwyr a chanddynt brofiad ym maes iechyd a diogelwch, a phrofiad o godi coed Nadolig. Penderfynwyd – bwrw ymlaen ar sail yr uchod a rhoi gwybod i’r adran Briffyrdd.

**13. Prydles newydd ar gyfer y Ganolfan Gymuned** – roedd y mater wedi’i gyfeirio at Sir Ddinbych ond nid oedd ateb wedi dod i law eto.

**14. Terfynau cyflymder yn Hendrerwydd a Llangynhafal** – roedd y mater wedi’i gyfeirio at yr adran Briffyrdd ond nid oedd ateb wedi dod i law eto.

**15. MATERION ARIANNOL**

**(a) Balans yn y banc ar hyn o bryd –** nododd yr Aelodau mai £8,389.98 oedd y balans yng nghyfrif y Cyngor ar 30.09.2024

**(b) Talu anfoneb** – cytunwyd i gymeradwyo talu’r anfoneb a ganlyn: i. Gwasanaeth cyfieithu Bethan Jones - £450.00

**(c) Rheoliadau Ariannol Enghreifftiol 2024** – cyflwynwyd gohebiaeth gan Un Llais Cymru ynghylch rheoliadau ariannol enghreifftiol i’w mabwysiadu gan gynghorau lleol. Gallai pob cyngor addasu’r rhain yn ôl ei faint a’i strwythur ei hun. **Penderfynwyd** – y byddai’r Clerc yn adolygu’r ddogfen ac yn adrodd yn ôl yn y cyfarfod nesaf.

**16. MATERION CYNLLUNIO** – trafodwyd y cais cynllunio a ganlyn

**(a) Bryn Derwen, Llangynhafal Cyf 22/2024/1347/TP** – codi brig dwf coeden dderw a chael gwared ar bren marw yn amodol ar orchymyn cadw coed Rhif 3/1999. **Penderfynwyd** – nad oedd gan y Cyngor Cymuned unrhyw wrthwynebiad i’r cynnig.

**17. GOHEBIAETH NEWYDD** - Roedd yr aelodau wedi cael yr ohebiaeth ddiweddaraf ynghylch y materion a ganlyn cyn y cyfarfod:

**(a) Un Llais Cymru -**  Cyflwynwyd a nodwyd y cylchlythyr a manylion digwyddiadau hyfforddi ynghyd ag ymateb Un Llais Cymru i ymchwiliad Llywodraeth Cymru i gynghorau tref a chymuned.

**TUDALEN 277**

**(b) Cylchlythyr Bryniau Clwyd a Dyffryn Dyfrdwy** – cyflwynwyd a nodwyd gohebiaeth gan Wasanaethau Cefn Gwlad Sir Ddinbych. Hefyd, nodwyd y byddai cyfarfod nesaf Grŵp Bryniau Clwyd a Dyffryn Dyfrdwy yn cael ei gynnal yng Nghanolfan Bentref Gwernymynydd ar 7 Tachwedd 2024 am 6.30pm.

**(c) Archwiliadau Iechyd Digidol a’r Gymuned Ymarfer** – o’r ohebiaeth a gyflwynwyd gan Un Llais Cymru, nodwyd y gallai Cynghorau Cymuned wneud cais am archwiliad iechyd digidol i weld a fyddai’n bosibl gwella’r ddarpariaeth ddigidol bresennol. Mewn perthynas â’r ohebiaeth, cytunodd y Cynghorydd Andy Mitchelmorei ymchwilio i’r mater ymhellach ac adrodd yn ôl.

**(d) Groundwork Gogledd Cymru/Grantiau Cymunedol Tesco** – trafodwyd y mater hwn yn y cyfarfod diwethaf ond yn dilyn gohebiaeth ychwanegol, mae’n ymddangos nad yw’n debygol y byddai’r Cyngor yn gymwys i dderbyn cymorth ariannol o’r ffynonellau hyn. **Penderfynwyd** – nodi’r sefyllfa.

**18. DYDDIAD A THREFNIADAU’R CYFARFOD NESAF** – cytunwyd i gynnal cyfarfod nesaf y Cyngor Cymuned yn y Ganolfan Gymuned ar 27 Tachwedd 2024.